gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7709, del 01-02-2016 (2016/416)

Formalització del contracte número 2015/GV/0006. Servei de funcionament i manteniment del sistema de sanejament i depuració d'aigües residuals de Bétera (València).
--------------------------------------------------------------------------------------------------------------------------------------------------------------------

### Dades del document

Número de DOGV
:   7709

Data del DOGV
:   01-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/416


Data del document
:   20-01-2016

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número 2015/GV/0006. Servei de funcionament i manteniment del sistema de sanejament i depuració d'aigües residuals de Bétera (València). [2016/416]  
Resolució de l'Entitat Pública de Sanejament d'Aigües Residuals de la Comunitat Valenciana, per la qual es fa pública la formalització del següent contracte al Diari Oficial de la Comunitat Valenciana, d'acord al que establix l'article 154 TRLCSP:  
  
1. Entitat adjudicadora  
a) Organisme: Generalitat Valenciana. Entitat Pública de Sanejament d'Aigües Residuals de la Comunitat Valenciana.  
b) Dependència que tramita l'expedient: Departament de contractació.  
c) Número de l'expedient: 2015/GV/0006.  
d) Adreça d'internet del perfil del contractant:  
http://www.contratacion.gva.es.  
  
2. Objecte del contracte  
a) Tipus: servei.  
b) Descripció: servei de funcionament i manteniment del sistema de sanejament i depuració d'aigües residuals de Bétera (València).  
  
d) CPV (referència de nomenclatura): 90481000-2, 90420000-7.  
h) Data de publicació de l'anunci de licitació. DOUE num. S097, de 21.05.2015; BOE núm. 122, de 22.05.2015, i DOCV núm. 7533, de 26.05.2015; Plataforma de Contractació de la Generalitat, en data 22.05.2015.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte  
3.285.631,79 euros.  
  
5. Pressupost base de licitació  
Import net: 1.428.535,56 euros. Import total 1.571.389,12 euros.  
  
6. Formalització del contracte  
a) Data d'adjudicació: 17 de novembre de 2015.  
b) Data de formalització: 18 de desembre de 2015.  
c) Contractista: UTE Sociedad Española de Abastecimientos, SA-Empresa General Valenciana del Agua, SA. CIF: V48595164.  
d) Import o cànon d'adjudicació  
Import net: 1.036.360,35 euros. Import total: 1.139.996,39 euros.  
e) Avantatges de l'oferta adjudicatària: haver quedat classificada com l'oferta econòmicament més avantatjosa per aplicació dels criteris d'adjudicació establits al plec.  
  
València, 20 de gener de 2016.- El gerent, p. d. (R 09.07.2012; DOCV 6824, 23.07.2012): Enrique José Lapuente Ojeda.
Diari Oficial de la Generalitat Valenciana


Sumari del DOGV 7784, del 17-05-2016 (2016/3037)

Informació pública de la sol·licitud d'autorització d'abocament al mar d'aigües pluvials en la zona de Puntes del Moro en el terme municipal de la Vila Joiosa (VERMAR244).
---------------------------------------------------------------------------------------------------------------------------------------------------------------------------

### Dades del document

Número de DOGV
:   7784

Data del DOGV
:   17-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3037


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'autorització d'abocament al mar d'aigües pluvials en la zona de Puntes del Moro en el terme municipal de la Vila Joiosa (VERMAR244). [2016/3037]  
Jerónimo Lloret Sellés, regidor d'Urbanisme, Aigües i Infraestructures, en representació de l'Ajuntament de la Vila Joiosa, sol·licita a aquesta direcció general, autorització d'abocament a domini públic maritimoterrestre.  
Segons el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural. La Direcció General de l'Aigua és l'òrgan directiu que assumeix les funcions en matèria de planificació, gestió i protecció de recursos hídrics, projectes d'infraestructures hidràuliques a la Comunitat Valenciana, excloent-ne les relatives a infraestructures de regadius, construcció i explotació d'infraestructures hidràuliques, planificació i gestió de les conques internes de la Comunitat Valenciana, reutilització i estalvi de l'aigua, excepte les destinades a reg, control i protecció de la qualitat de l'aigua i autorització d'abocaments.  
El que és fa públic, en virtut de què disposa l'article 152.8 del Reial Decret 876/2014, de 10 d'octubre, pel qual s'aprova el Reglament general per al desplegament i execució de la Llei 22/1988, de 28 de juliol, de Costes, perquè en el termini de 20 dies hàbils comptat des de la data d'exhibició d'aquest ofici en el tauler d'anuncis de l'Ajuntament de la Vila Joiosa, puguen presentar-se per les corporacions i particulars interessats les al·legacions que estimen convenients. Durant aquest termini els interessats podran examinar la documentació presentada en l'Ajuntament de la Vila Joiosa o en el Servei de Planificació de Recursos Hidràulics i Qualitat de les Aigües de la Conselleria d'Agricultura, Medi Ambient, Canvi Climàtic i Desenvolupament Rural, carrer Castán Tobeñas, 77 ciutat administrativa 9 d'Octubre, edifici B-3-1r, de València, on estarà exposada els dies laborables en horari de 09.00 a 14.00 hores. També es pot consultar el projecte en la direcció web:  
  
 http://cma.gva.es/descarrega/agua/planificacion/carpetas/DGA/Informacion\_Publica/Informacion\_Publica.html  
  
València, 26 d'abril de 2016.- El director general de l'Aigua: Manuel Aldeguer Sánchez.
Diari Oficial de la Generalitat Valenciana


Sumari del DOGV 7696, del 13-01-2016 (2015/9929)

Notificació de la sentència dictada en el procediment de divorci contenciós número 449/2015.
--------------------------------------------------------------------------------------------

### Dades del document

Número de DOGV
:   7696

Data del DOGV
:   13-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9929


Organisme emissor
:   Jutjat de Primera Instància Número 1 de Catarroja

Tipus de document
:   Edicte

Notificació de la sentència dictada en el procediment de divorci contenciós número 449/2015. [2015/9929]  
Helena Agustí Pons, lletrada de l'Administració de Justícia del Jutjat de Primera Instància número 1 de Catarroja, mitjançant aquest edicte faig saber que en aquest jutjat se segueixen actuacions de divorci contenciós número 449/2015 a instàncies de María de Fátima Bras Barros contra Jawad Asbai, en què s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 131/2015  
Catarroja, 3 de desembre de 2015  
Patricia Todolí Orero, jutgessa de Primera Instància i Instrucció número 1 de Catarroja, he vist aquestes actuacions de divorci, tramitades davant d'aquest jutjat amb el número 449/2015, a instàncies de María de Fátima Bras Barros, representada pel procurador Ismael Rubio Pascual, contra Jawad Asbai, declarat en rebel·lia, i d'acord amb els següents:  
[...]  
Dispositiva  
Estime la demanda interposada per María de Fátima Bras Barros, representada pel procurador Ismael Rubio Pascual, contra Jawad Asbai, i declare el divorci i la dissolució del matrimoni format entre ambdós, sense que s'adopten mesures de cap tipus.  
No pertoca la imposició de costes.  
Expediu i uniu un certificat d'aquesta resolució a les actuacions, i incloeu-ne l'original en el llibre de sentències.  
Notifiqueu aquesta sentència a les parts i feu-los saber que aquesta només és susceptible de recurs d'apel·lació. El recurs s'interposarà mitjançant un escrit presentat en aquest jutjat en el termini de 20 dies comptadors des de la notificació i del qual coneixerà, si és el cas, l'Audiència Provincial de València.  
Aquesta és la meua sentència, definitivament jutjant en aquesta primera instància, que pronuncie, mane i firme.»  
  
Atés que es desconeix el domicili o la residència actuals de la part demandada, per la resolució de data d'avui i de conformitat amb el que disposen els articles 156.4, 164 i 497 de la Llei 1/2000, d'Enjudiciament Civil, ha ordenat la publicació d'aquest edicte, per a portar a efecte la diligència de notificació de la sentència al demandat en parador ignorat.  
  
  
Catarroja, 9 de desembre de 2015.- La lletrada de l'Administració de Justícia: Helena Agustí Pons.
Diari Oficial de la Generalitat Valenciana


Sumari del DOGV 7882, del 27-09-2016 (2016/7388)

Extracte de la Resolució de 20 de setembre de 2016, del rector de la Universitat Politècnica de València, per la qual es convoca el Programa Meridies Pas per a l'any 2016.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7388


Data del document
:   20-09-2016

Organisme emissor
:   Universitat Politècnica de València

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 20 de setembre de 2016, del rector de la Universitat Politècnica de València, per la qual es convoca el Programa Meridies Pas per a l'any 2016. [2016/7388]  
BDNS (Identif.): 317957  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Persones beneficiàries  
Pot participar:  
El personal d'administració i serveis de la UPV funcionari de carrera, personal laboral fix o funcionari interí amb un període de carència d'un any, i que estiga en actiu en el moment de realitzar l'estada. També ha de tenir el perfil sol·licitat en els termes de referència (TdR) de l'annex I de les bases, document on es recullen les dades de l'entitat que acull el membre de la UPV, així com el contingut de l'activitat que ha de realitzar.  
  
Segon. Objecte  
L'objecte d'aquesta convocatòria és augmentar les capacitats de les institucions amb les quals col·labora la UPV en programes de cooperació internacional al desenvolupament.  
  
Tercer. Bases reguladores  
Accessibles en  
http://www.upv.es/entidades/ccd/infoweb/ccd/info/793184normalc.html  
  
Quart. Quantia  
Amb caràcter general, les despeses finançades sota el programa Meridies Pas són les següents:  
- Bitllet d'avió, visats i vacunes.  
- Fins a 80 euros/dia, segons la destinació.  
- Assegurança mèdica no farmacèutica, en el cas que siga necessari.  
  
Cinqué. Termini de presentació de sol·licituds  
El termini de presentació de sol·licituds està obert des del mateix dia de la publicació de l'extracte en el Diari Oficial de la Comunitat Valenciana fins al 20 d'octubre de 2016, a les 14.00 hores.  
  
València, 20 de setembre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7778, del 10-05-2016 (2016/2856)

Informació pública de l'expedient de retaxació de càrregues del programa d'actuació integrada de la unitat d'execució Benifaraig B.
-----------------------------------------------------------------------------------------------------------------------------------

### Dades del document

Número de DOGV
:   7778

Data del DOGV
:   10-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2856


Data del document
:   21-04-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'expedient de retaxació de càrregues del programa d'actuació integrada de la unitat d'execució Benifaraig B. [2016/2856]  
Per Resolució SM-303, de data 2 de febrer de 2016, dictada pel tinent d'alcalde del Cicle Integral de l'Aigua, Gestió d'Obres d'Infraestructures, Manteniment d'Infraestructures, Planificació i Gestió Urbana, en virtut de delegació conferida per resolucions 28, de 3 de juliol, i 41, de 10 de juliol de 2015, s'ha disposat el següent:  
  
«Únic. Sotmetre a informació pública, pel termini de 15 dies hàbils, per mitjà de la publicació del corresponent anunci en el Diari Oficial de la Comunitat Valenciana, i amb la notificació prèvia als interessats, l'expedient de retaxació de càrregues del programa d'actuació integrada de la unitat d'execució Benifaraig B, promogut a instàncies de Calviga, SLU, urbanitzador del dit programa.  
L'expedient de retaxació de càrregues es troba per a la seua consulta pública en el servei de programació situat en el pati B, segona planta, de l'edifici municipal de l'antiga Fàbrica de Tabacs ubicat al carrer d'Amadeo de Savoia, número 11, de València, en horari d'atenció al públic de dilluns a divendres de 09.00 a 14.00 hores.  
En el termini de 15 dies, comptat a partir de la publicació de l'anunci d'exposició pública en el Diari Oficial de la Comunitat Valenciana, podran presentar-se les al·legacions que es consideren oportunes, tot això de conformitat amb el que estableix l'article 390 del Reglament d'ordenació i gestió territorial i urbanística aprovat per mitjà del Decret 67/2006, de 19 de maig, del Consell.  
La quantitat susceptible de retaxació, de conformitat amb el que estableix el fonament de dret quart d'aquesta resolució, ascendeix a un total de 13.016,70 euros en concepte de pressupost d'execució per contracta, IVA exclòs.»  
  
València, 21 d'abril de 2016.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 7837, del 26-07-2016 (2016/5898)

Extracte de la Resolució de 20 de juny de 2016, de la vicerectora d'Estudis de Grau i Política Lingüística, per la qual es convoca el Premi Mavi Dolç i Gastaldo als treballs audiovisuals sobre igualtat lingüística i plurilingüisme.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7837

Data del DOGV
:   26-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5898


Data del document
:   20-06-2016

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 20 de juny de 2016, de la vicerectora d'Estudis de Grau i Política Lingüística, per la qual es convoca el Premi Mavi Dolç i Gastaldo als treballs audiovisuals sobre igualtat lingüística i plurilingüisme. [2016/5898]  
BDNS(Identif.):312769  
  
«De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Equips formats o almenys encapçalats per estudiants matriculats o personal en actiu de la Universitat de València i de qualsevol altra universitat integrada en la Xarxa Vives.  
  
Segon. Objecte  
Premi a treballs audiovisuals que contribuïsquen a assolir l'equiparació lingüística del valencià i a promoure els valors del plurilingüisme en tots els àmbits, amb especial atenció a la docència universitària.  
  
  
Tercer. Bases reguladores  
Resolució i bases reguladores publicada en la URL: http://www.uv.es/spl/premimavidolç  
  
Quarta. Quantia  
Premi: 2.000 ?.  
Accèssits: fins a 5 accèssits amb un màxim global de 500 ?. La determinació de la dotació dels accèssits es calcularà dividint el màxim global de 500 - entre el nombre d'accèssits concedits.  
El premi i els accèssits es poden declarar deserts.  
  
Cinquè. Termini de presentació de sol·licituds  
El termini de presentació de sol·licituds comença al dia següent a la publicació de la convocatòria en el DOCV i finalitza el 30 d'octubre de 2016.  
  
Sisè. Altres dades  
A la sol·licitud cal adjuntar, a més del treball que opta al premi, els currículums dels aspirants i els justificants que acrediten que almenys el cap del projecte està matriculat o treballant en la Universitat de València o en qualsevol altra universitat de la Xarxa Vives.  
  
Amb la inscripció, els autors cedeixen al SPL els drets d'exposició i reproducció dels treballs, tant fragmentats com complets, per a qualsevol ús no venal, inclòs el promocional.  
  
València, 20 de juny de 2016.- La vicerectora d'Estudis de Grau i Política Lingüística, per delegació del rector (DOCV 10.03.2016): Isabel Vázquez Navarro.
Diari Oficial de la Generalitat Valenciana


Sumari del DOGV 7882, del 27-09-2016 (2016/7225)

Notificació de la sentència dictada en el judici verbal número 538/2015.
------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7225


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 538/2015. [2016/7225]  
En el judici verbal 538/2015 s'ha dictat la sentència en què consta, com a demandant, la Comunitat de Propietaris Los Altos Manzana XV i, com a demandat, Andrew Lambert.  
De conformitat amb la Instrucció 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies comptadors des de l'endemà de la notificació, i cal dipositar 50 euros en el compte de consignacions del jutjat, tret que fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes establits en la Llei Orgànica de protecció de dades.  
  
  
Torrevieja, 26 d'abril de 2016.- La lletrada de l'Administració de Justícia: M.ª Cristina San Miguel Cuéllar.
Diari Oficial de la Generalitat Valenciana


Sumari del DOGV 7906, del 28-10-2016 (2016/8469)

Extracte de la Resolució de 7 d'octubre de 2016, de la vicerectora d'Estudis de Grau i Política Lingüística de la Universitat de Valencia, per la qual es convoquen les ajudes econòmiques per a matrícula dels estudiants i les estudiantes que cursen un itinerari en el programa La Nau Gran de la Universitat de Valencia, curs 2016-2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8469


Data del document
:   17-10-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 7 d'octubre de 2016, de la vicerectora d'Estudis de Grau i Política Lingüística de la Universitat de Valencia, per la qual es convoquen les ajudes econòmiques per a matrícula dels estudiants i les estudiantes que cursen un itinerari en el programa La Nau Gran de la Universitat de Valencia, curs 2016-2017. [2016/8469]  
BDNS(Identif.):320785  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions, http://www.pap.minhap.gob.es/bdnstrans:  
  
Primer. Beneficiaris  
Estudiantes i estudiants matriculats en el curs 2016/2017 en un itinerari de la Nau Gran de la Universitat de Valencia.  
  
Segon. Objecte  
El pagament de la taxes de matrícula d'itinerari per al curs 2016/2017  
  
Tercer. Bases reguladores  
Bases reguladores de la convocatòria ajudes econòmiques per a la matrícula dels estudiants i les estudiantes que cursen un itinerari en el programa La Nau Gran de la Universitat de Valencia, curs 2016-2017. La convocatòria està publicada en la següent url:   
http://www.uv.es/extensiouni  
  
Quart. Quantia  
L'ajuda a concedir serà el pagament de la taxes de matrícula d'itinerari per al curs 2016/2017 per un import de 325 - per alumne fins a un import total de 25.000 ?.  
  
Cinqué. Termini de presentació de sol·licituds  
- Per a matrícula d'un itinerari: 30 dies hàbils a comptar a partir de l'endemà de la publicació de la convocatòria al Diari Oficial de la Generalitat Valenciana.  
- Per a matrícula en cursos de Nau Gran en Obert: de l'1 de març al 28 d'abril de 2017 i de manera excepcional per a aquells cursos amb matrícula posterior, s'admetrà la sol·licitud el dia de matricula.  
  
València, 17 d'octubre de 2016.- El rector, p. d. (DOCV 23.06.2016), la vicerectora d'Estudis de Grau i Política Lingüística: Isabel Vázquez Navarro.